smcproject/ml-wiki-sentences huggingface dataset:
ഗവ്രി ദേവി ഇംഗ്ലീഷ് വിലാസം https://ml.wikipedia.org/wiki/Gavri_Devi
ഇന്ത്യയിലെ രാജസ്ഥാനിൽ നിന്നുള്ള ഒരു ഇന്ത്യൻ നാടോടി ഗായികയായിരുന്നു ഗവ്രി ദേവി (ഗവാരി ബായി എന്നും അറിയപ്പെടുന്നു) (ഏപ്രിൽ 14, 1920 - ജൂൺ 29, 1988).
അവർ നാടോടി സംഗീതത്തിന്റെ ആലാപന ശൈലിയായ മാൻഡിന് പേരുകേട്ടതാണ്.
മന്ദ് ആലാപനം കൂടാതെ, തുംരി, ഭജൻ, ഗസൽ എന്നിവ അവർ പാടുമായിരുന്നു.
രാജസ്ഥാനിലെ മാരു കോകില എന്നും അവർ അറിയപ്പെട്ടിരുന്നു.
കലയ്ക്കും സംഗീതത്തിനും നൽകിയ സംഭാവനകൾക്ക് രാജസ്ഥാൻ സർക്കാർ 2013-ൽ രാജസ്ഥാനിലെ പരമോന്നത സിവിലിയൻ ബഹുമതിയായ രാജസ്ഥാൻ രത്‌ന മരണാനന്തര ബഹുമതിയായി നൽകി അവരെ ആദരിച്ചു.
20-ാം വയസ്സിൽ ജോധ്പൂരിൽ നിന്നുള്ള മോഹൻലാൽ ഗമേറ്റിയെ വിവാഹം കഴിച്ചു.
അവർക്ക് ഒരു മകളുണ്ടായിരുന്നു.
ജോധ്പൂർ മഹാരാജാവ് ഉമൈദ് സിങ്ങിൽ നിന്നും സംഗീതം പിന്തുടരാൻ അവർക്ക് പ്രോത്സാഹനം ലഭിച്ചു.
ഒറീസ്സ, കർണാടക, മഹാരാഷ്ട്ര, ഗോവ, ബംഗാൾ, കേരളം, തമിഴ്‌നാട് തുടങ്ങിയ സംസ്ഥാനങ്ങൾ ഉൾപ്പെടെ ഇന്ത്യയിലുടനീളം അവർ സംഗീതം അവതരിപ്പിച്ചു.
1957-ൽ ഗവ്രി ദേവി റേഡിയോയിലും ദൂരദർശനിലും മന്ദ് ഗാനം എന്ന പരിപാടി അവതരിപ്പിക്കാൻ തുടങ്ങി.
അത് വളരെ ജനപ്രിയമായി.
രാജസ്ഥാൻ സർക്കാരിന്റെ ടൂറിസം വകുപ്പ് എല്ലാ വർഷവും സംഘടിപ്പിക്കുന്ന ചടങ്ങിൽ മന്ദ് ഗാനത്തിന്റെ പരിപാടി അവർ അവതരിപ്പിച്ചു.
1983-ൽ റഷ്യയിലെ മോസ്‌കോയിൽ ഇന്ത്യ സംഘടിപ്പിച്ച ഫെസ്റ്റിവൽ ഓഫ് ഇന്ത്യയിൽ കേസരിയ ബാലം ആവോ ഹമാരേ ദേസ് എന്ന തന്റെ പ്രത്യേക പ്രകടനം അവർ നടത്തി.
1980-ൽ ഹൂസ് ഹൂ ഇൻ ഏഷ്യയിൽ അവർ പട്ടികയിൽ ഇടംപിടിച്ചു.
1986-ൽ, ഇന്ത്യാ ഗവൺമെന്റ് അവരെ സംഗീത നാടക അക്കാദമി അവാർഡ് നൽകി ആദരിച്ചു.
നാടോടി സംഗീതത്തിലെ അവരുടെ സംഭാവനയ്ക്ക് അഭ്യാസിക കലാകാരന്മാർക്ക് നൽകുന്ന ഏറ്റവും ഉയർന്ന ഇന്ത്യൻ അംഗീകാരമാണിത്.
അന്നത്തെ ഇന്ത്യൻ രാഷ്ട്രപതി ആർ. വെങ്കിട്ടരാമനാണ് പുരസ്കാരം നൽകിയത്.
ഗവ്രി ദേവി 1988 ജൂൺ 29-ന് അന്തരിച്ചു.
ഗവൺമെന്റ് ഇൻസ്റ്റിസ്റ്റ്യൂട്ട് ഓഫ് ടീച്ചർ എഡ്യൂക്കേഷൻ കോട്ടയം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കോട്ടയം ജില്ലാകേന്ദ്രത്തിന് സമീപം വയസ്കരകുന്നിൽ 1919 ൽ സ്ഥാപിതമായ സ്ഥാപനമാണ് ഇത്
ഗവേഷണം ഇംഗ്ലീഷ് വിലാസം https://ml.wikipedia.org/wiki/Research
ഒരു പ്രത്യേക കാര്യത്തെക്കുറിച്ചുള്ള ശാസ്ത്രീയവും വ്യവസ്ഥാപിതവുമായ അന്വേഷണമാണ് ഗവേഷണം.
പഠനം, നിരീക്ഷണം, താരതമ്യം, പരീക്ഷണം എന്നിവയോടെ നടത്തുന്ന സത്യാന്വേഷണമായും ഗവേഷണം നിർവചിക്കപ്പെടുന്നു.
അടിസ്ഥാന ശാസ്ത്ര മേഖലയിലും സാമൂഹ്യ ശാസ്ത്ര മേഖലയിലും അടക്കം എല്ലാ വിജ്ഞാന പ്രദമായ മേഖലകളിലും ഗവേഷണം നടത്തപ്പെടുന്നു.
ഒരു വിഷയത്തെക്കുറിച്ചോ പ്രശ്നത്തെക്കുറിച്ചോ ഉള്ള നമ്മുടെ ധാരണ വർദ്ധിക്കുന്നതിന് അതിലെ വിവരങ്ങൾ  ശേഖരിക്കുന്നതിനും  വിശകലനം ചെയ്യുന്നതിനും ഇന്ന് ഉപയോഗിക്കുന്ന പ്രധാനപെട്ട ഒരു ഉപകരണം ആണ് ഗവേഷണം.
ഗവേഷണ രീതി ശാസ്ത്രം
ഗവേ
ഷണം ഘട്ടങ്ങൾ
പ്രശ്നങ്ങൾ നിർണയിക്കുക പുനഃപരിശോധിക്കുക പരിഹാരം നിർദ്ദേശിക്കുക സിദ്ധാന്തങ്ങൾ ആവിഷ്കരിക്കുക ദത്തശേഖരണം മൂല്യനിർണയം നിഗമനങ്ങൾ നിഗമനങ്ങളുടെ സാധുത പരിശോധിക്കൽ കണ്ടെത്തലുമായി യോജിപ്പുണ്ടോ എന്നു പരിശോധിക്കൽ ഗവേഷണം അടിസ്ഥാന ശാസ്ത്രത്തിൽ ഗവേഷണം സാമൂഹ്യ ശാസ്ത്രത്തിൽ അവലംബം
ഗവേഷണരീതിശാസ്ത്രം, ഡോ. നടുവട്ടം ഗോപാലകൃഷ്ണൻ
ഗവേഷണലഭ്യത ഇംഗ്ലീഷ് വിലാസം https://ml.wikipedia.org/wiki/Open_access പബ്ലിക് ലൈബ്രറി ഓഫ് സയൻസ് രൂപകല്പന ചെയ്ത ഓപ്പൺ ആക്സസ്സ് ലോഗോ.
ഔദ്യോഗികമായി ഒരു ലോഗോ ഇല്ലെങ്കിലും ഈ ആശയം കുറിക്കുന്ന പല ലോഗോകൾ വ്യാപകമായി ഉപയോഗത്തിലുണ്ട്.
സ്വതന്ത്ര ലഭ്യതയെക്കുറിച്ച് വിശദീകരിക്കുന്ന വീഡിയോ
പ്രസിദ്ധീകരണങ്ങൾ തടസ്സങ്ങളേതുമില്ലാതെ വായനയ്ക്കും സ്വതന്ത്ര ഉപയോഗത്തിനുമായി ലഭ്യമാക്കുന്നതിനേയാണ് സ്വതന്ത്ര ലഭ്യത അഥവാ ഓപ്പൺ ആക്സസ്സ് എന്നതു കൊണ്ട് ഉദ്ദേശിയ്ക്കുന്നത്.
വിദഗ്ദ്ധ നിരൂപണം ചെയ്തോ അല്ലാതെയോ പ്രസിദ്ധീകരിക്കുന്ന കല, സാഹിത്യ, ശാസ്ത്ര സൃഷ്ടികളും ഇതിന്റെ പരിധിയിൽ ഉൾപ്പെടുന്നു പ്രബന്ധങ്ങൾ ,  തീസീസുകൾ ,
ഗവേഷണഫലങ്ങളുടെ ലഭ്യതയുടെ തരമനുസരിച്ച് പൊതുവിൽ ഓപ്പൺ ആക്സസ്സ് രണ്ടുവിധമുണ്ട് .
ഓൺലൈൻ ലഭ്യത മാത്രം ഉറപ്പാകുന്ന ഗ്രാറ്റിസ് , അതു പുനരുപയോഗിക്കുന്നതിനുള്ള അവകാശങ്ങളും കൂടി നൽകുന്ന ലിബ്രേ എന്നിവയാണവ .
ഈ അധിക അവകാശങ്ങൾ ക്രിയേറ്റീവ് കോമൺസ് ലൈസൻസിങ്ങ് വഴിയാണ് സാധാരണഗതിയിൽ ഉറപ്പു വരുത്തുക.
ബെർലിനിലെ ഓപ്പൺ ആക്സസ്സ് പ്രസ്താവത്തിലെ നിർവ്വചങ്ങളുമായി ഒത്തുപോകുന്നത് ലിബ്രേ ഓപ്പൺ ആക്സസ്സ് രീതിയാണ്.
ഗവേഷകർക്ക് തങ്ങളുടെ കണ്ടെത്തലുകളുടെ തുറന്ന ലഭ്യത പലവിധത്തിൽ ഉറപ്പാക്കാം.
ഒന്ന്, ഏവർക്കും പ്രാപ്യമായ ഏതെങ്കിലും ഓൺലൈൻ ശേഖരണിയിൽ തങ്ങളുടെ ഗവേഷണപ്രബന്ധം നിക്ഷേപിക്കുക.
ഇതിനെ 'ഗ്രീൻ ഓപ്പൺ ആക്സസ്സ്' എന്നു പറയുന്നു.
മറ്റൊന്ന് ഒരു ഓപ്പൺ ആക്സസ്സ് ജേണലിൽ തങ്ങളുടെ പ്രബന്ധം പ്രസിദ്ധീകരിക്കുക.
ഇതിനെ 'സുവർണ്ണ ഓപ്പൺ ആക്സസ്സ്' എന്നു പറയുന്നു .
സമ്മിശ്ര ഓപ്പൺ ആക്സസ്സ് എന്ന മറ്റൊരു രീതിയുണ്ട്.
ഇവിടെ ഗവേഷണപ്രബന്ധങ്ങൾക്ക് സമ്പൂർണ്ണമായി  ഓപ്പൺ ആക്സസ്സ് ലഭിക്കണമെങ്കിൽ പ്രബന്ധരചയിതാക്കൾ(ഗവേഷണ സ്പോൺസർ) പബ്ലിഷർക്ക് ഓപ്പൺ ആക്സസ്സ് ഫീസ് നൽകേണ്ടതുണ്ട്.
ഇന്റർനെറ്റിന്റെ വ്യാപനവും അതുവഴി അധികചെലവേതുമില്ലാതെ അറിവ് ലഭ്യമാക്കാമെന്ന സാധ്യതയുമാണ് ഓപ്പൺ ആക്സസ്സ് പ്രസ്ഥാനത്തിന് ഊർജ്ജം പകർന്നത്.
പ്രാപ്യാനുമതി തുറന്നു നൽകാത്ത ജേണലുകൾ അവരുടെ പ്രസിദ്ധീകരണച്ചലവ് വരിസംഖ്യ വഴി ഉപയോക്താക്കളിൽ നിന്നും ഈടാക്കുന്നു.
ഈ പ്രസാധകരുടെ വെബ്സൈറ്റിൽ നിന്നും ഗവേഷണപ്രബന്ധങ്ങൾ ഓരോ തവണ വായിക്കുവാനും തുക നൽകേണ്ടുന്ന അവസ്ഥയുമുണ്ട്.
പ്രസാധനത്തിന് ഒരു നിശ്ചിക കാലപരിധിക്ക് ശേഷം അവ ലഭ്യമാക്കുന്ന ജേണലുകളും ഉണ്ട്.
ഗവേഷണഫലങ്ങൾ ഏവർക്കും ലഭ്യമാക്കുന്നതിന്റെ ചെലവ്, അവയുടെ വിശ്വാസ്യത ഉറപ്പുവരുത്തുന്നതിനുള്ള മാർഗ്ഗങ്ങൾ ഇവയൊക്കെ പരക്കെ ചർച്ച ചെയ്യപ്പെടുന്ന വിഷയങ്ങളാണ്.
നിർവചനങ്ങൾ ബുഡാപെസ്റ്റ് ഓപ്പൺ ആക്സസ്സ് സംരംഭത്തിന്റെ പത്താം വാർഷികത്തിൽ പീറ്റർ സുബർ.
ഗവേഷണഫലങ്ങളുടെ തുറന്ന ലഭ്യതയുമായി ബന്ധപ്പെട്ട് 'ഓപ്പൺ ആക്സസ്സ്' എന്ന പദം ഉപയോഗിച്ചു തുടങ്ങുന്നത് 2000-ാമാണ്ടോടു കൂടിയാണ്.
അതിനു മുമ്പു 1970കൾ മുതൽ തന്നെ ഗവേഷണഫലങ്ങളുടെ ഓൺലൈൻ ശേഖരിണികൾ പലതും നിലവിലുണ്ടായിരുന്നു.
ബുഡാപെസ്റ്റിൽ 2002 ഫെബ്രുവരിമാസത്തിൽ നടന്ന 'ഓപ്പൺ ആക്സസ് സംരംഭം', 2003 ജൂണിൽ ബെതെസ്ദയിലും 2003 ഒക്ടോബറിൽ ബെർലിനിലും നടന്ന 'ഓപ്പൺ ആക്സസ്സ്  പ്രസ്താവങ്ങൾ', ഇവയിലൂടെ ഒക്കയാണ് ഈ പദവും അതിന്റെ അർത്ഥതലങ്ങളും പരക്കെ ചർച്ച ചെയ്യപ്പെട്ടു തുടങ്ങുന്നത് .
ഈ സമ്മേളനങ്ങളിൽ ഉരുത്തിരിഞ്ഞു വന്ന 'ഓപ്പൺ ആക്സസ്സ്' നിർവചനത്തിന്റെ സംഗ്രഹം:
"ഉപയോക്താക്കൾക്ക് വായിക്കാനും, ഡൗൺലോഡ് ചെയ്യാനും, വിതരണം ചെയ്യാനും, തെരയാനും, സോഫ്റ്റ്‌വെയറുകളിൽ ഡാറ്റയായി പുനരുപയോഗിക്കാനും, നിയമാനുസൃതമായ മറ്റെന്ത് ആവശ്യങ്ങൾക്കുമായി ഉപയോഗിക്കുവാനും ഏതെങ്കിലും വിധത്തിലുള്ള സാമ്പത്തിക നിയമ തടസ്സങ്ങൾ സൃഷ്ടിക്കാതെ ലഭ്യമാക്കുന്ന (ഇന്റർനെറ്റ് ഉപയോഗിക്കുനതിഉള്ള ചെലവല്ലാതെ)  ഗവേഷണങ്ങളേയും അവയുടെ ഫലങ്ങളേയുമാണ് ഓപ്പൺ ആക്സസ്സ് പ്രകാശനത്തിലൂടെ ഉദ്ദേശിക്കുന്നത്. പുനരുപയോഗിക്കാനും വിതരണം ചെയ്യാനും ഉള്ള നിബന്ധന മൂലഗവേഷണങ്ങൾക്കുള്ള അവലംബത്തോടുകൂടി കടപ്പാടു നൽകണമെന്നതുമാത്രമാണ്."
പൊതുജനങ്ങളുടെ/ സർക്കാരിന്റെ ധനസഹായത്തോടെ നടത്തുന്ന ഗവേഷണങ്ങളും അവയുടെ ഫലങ്ങളും ഉയർന്ന ധനസ്ഥിതിയുള്ള സ്ഥാപനങ്ങൾക്കു മാത്രം ലഭ്യമാവുകയും മറ്റുള്ളവർക്ക് ആ അറിവ് അപ്രാപ്യമാവുകയും ചെയ്യുന്ന അവസ്ഥാവിശേഷത്തെയാണ് ഓപ്പൺ ആക്സസ്സ് പ്രസ്ഥാനം നിർമ്മാർജ്ജനം ചെയ്യാൻ ശ്രമിക്കുന്നത് .
1993 മുതൽ 2011 വരെയുള്ള കാലത്ത് 'സുവർണ്ണ ഓപ്പൺ ആക്സസ്സ്' ജേണലുകളുടെ എണ്ണത്തിലും പ്രബന്ധങ്ങളുടെ എണ്ണത്തിലും വലിയ വളർച്ച ഉണ്ടായിട്ടുണ്ടെന്ന് 2013ൽ നടന്ന  പഠനം തെളിയിക്കുന്നു.
അവലംബം ↑ ↑ Suber, Peter.
"Open Access Overview" Archived 2007-05-19 at the Wayback Machine .
Earlham.edu.
Retrieved on 2011-12-03.
↑ Suber, Peter.
"Gratis and Libre Open Access" Archived 2013-03-29 at the Wayback Machine .
Arl.org.
↑ Suber 2012 , പുറങ്ങൾ.
68–69 harvnb error: no target: CITEREFSuber2012 ( help ) ↑ Jeffery, Keith G. 2006.
"Open Access: An Introduction" .
Ercim News, 64, January 2006.
↑ Suber 2012 , പുറം.
140 harvnb error: no target: CITEREFSuber2012 ( help ) ↑ Suber 2012 , പുറങ്ങൾ.
7–8 harvnb error: no target: CITEREFSuber2012 ( help ) ↑ Suber 2012 , പുറങ്ങൾ.
29–43 harvnb error: no target: CITEREFSuber2012 ( help ) ↑ {{ cite journal }} :  CS1 maint: unflagged free DOI ( link )
ഗവൺമെന്റ് ആർട്‌സ് ആന്റ് സയൻസ് കോളേജ്, കോഴിക്കോട് ഇംഗ്ലീഷ് വിലാസം https://ml.wikipedia.org/wiki/Government_Arts_%26_Science_College,_Kozhikode
കോഴിക്കോട് ജില്ലയിലെ മീഞ്ചന്തയിൽ സർക്കാർ മേഖലയിൽ പ്രവർത്തിക്കുന്ന ശാസ്ത്ര മാനവീക കലാലയമാണ് ഗവൺമെന്റ് ആർട്‌സ് ആന്റ് സയൻസ് കോളേജ് , 1964ലാണ് ഈ കലാലയം സ്ഥാപിതമായത്.
യു.ജി.സി നിബന്ധന പ്രകാരമുള്ള NAAC 'B' റീ-അക്രഡിറ്റേഷനുള്ള കോളേജാളിത്.
പ്രമുഖരായ അദ്ധ്യാപകർ എ.കെ. പ്രേമജം പി. കോയ ഔദ്യോഗിക വെബ്‌സൈറ്റ്‌ http://www.gasckkd.ac.in/ അവലംബം ↑
ഗവൺമെന്റ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്, കസ്ന ഇംഗ്ലീഷ് വിലാസം https://ml.wikipedia.org/wiki/Government_Institute_of_Medical_Sciences,_Kasna
ഗവൺമെന്റ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്, കസ്ന ഇന്ത്യയിലെ ഉത്തർ പ്രദേശിലെ ഗ്രേറ്റർ നോയിഡയിലെ കസ്നയിലുള്ള ഒരു മെഡിക്കൽ കോളേജാണ്.
ഗൗതം ബുദ്ധ നഗറിലെ (യുപി) ഗവൺമെന്റ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് (ജിഐഎംഎസ്) ഗ്രേറ്റർ നോയിഡ, 2008 മെയ് 13 ന് അന്നത്തെ ഉത്തർപ്രദേശ് മുഖ്യമന്ത്രി കുമാരി മായാവതി സ്ഥാപിച്ചതാണ്.
ആദ്യം ഈ ആശുപത്രിക്ക് മാന്യവാർ കാശിറാം മൾട്ടി-സ്പെഷ്യാലിറ്റി ഹോസ്പിറ്റൽ എന്ന് നാമകരണം ചെയ്തു.
2012 ഡിസംബർ 4-ന്, സ്ഥാപനത്തിന്റെ പേര് മെഡിക്കൽ യൂണിവേഴ്സിറ്റി ആൻഡ് അലൈഡ് ഹോസ്പിറ്റൽ എന്ന് പുനർനാമകരണം ചെയ്യാൻ നിർദ്ദേശിച്ചു സംസ്ഥാന അസംബ്ലി ബിൽ പാസാക്കി.
തുടർന്ന് സർവകലാശാല മാനദണ്ഡപ്രകാരമാണ് കെട്ടിടം നിർമിച്ചത്.
2013 ഏപ്രിൽ 2 ന്, ഉത്തർപ്രദേശ് മുഖ്യമന്ത്രി ശ്രീ അഖിലേഷ് യാദവ്, ഔട്ട്-പേഷ്യന്റ് വിഭാഗം ആരംഭിക്കുന്നതിനായി ലഖ്‌നൗവിൽ നിന്ന് ആശുപത്രി ഉദ്ഘാടനം ചെയ്തു.
ഔട്ട്-പേഷ്യന്റ് വിഭാഗത്തിന്റെ കാര്യക്ഷമമായ പ്രവർത്തനത്തിനായി, തുടക്കത്തിൽ 17 ഡോക്ടർമാരുടെ ഒരു ടീമിനെ സംസ്ഥാന മെഡിക്കൽ സർവീസുകളിൽ നിന്ന് ഡെപ്യൂട്ടേഷനിൽ അയച്ചു, തുടർന്ന് സ്പെഷ്യലൈസേഷനുള്ള 10 അധിക ഡോക്ടർമാരെയും അയച്ചു.
2014 ഓഗസ്റ്റ് 15 മുതൽ അടിയന്തര സേവനങ്ങൾ ആരംഭിച്ചതിന് ശേഷം രോഗികൾ അത്യാഹിത വിഭാഗത്തിലേക്ക് വരാൻ തുടങ്ങി.
കിടത്തി ചികിൽസിക്കുന്ന രോഗികളുടെ രജിസ്ട്രേഷന്റെ രേഖകൾ വകുപ്പ് സൂക്ഷ്മതയോടെ സൂക്ഷിച്ചു.
2016 ഫെബ്രുവരി 15-ന്, ഈ സ്ഥാപനം ഗവൺമെന്റ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് (GIMS) എന്ന് പുനർനാമകരണം ചെയ്യപ്പെട്ടു, SGPGI ലഖ്‌നൗ മാതൃകയിൽ ഒരു സ്വയംഭരണ സ്ഥാപനമായി സൊസൈറ്റിയിൽ രജിസ്റ്റർ ചെയ്തു.
അതിനുശേഷം, ടീച്ചിംഗ് ഫാക്കൽറ്റികളുടെയും മറ്റ് ജീവനക്കാരുടെയും നിയമനം ബൈ നിയമപ്രകാരം എൻറോൾ ചെയ്തു.
100 വിദ്യാർത്ഥികളെ ഉൾപ്പെടുത്തി എംബിബിഎസ് കോഴ്സ് ആരംഭിക്കുന്നതിന് 2019-ൽ മെഡിക്കൽ കൗൺസിൽ ഓഫ് ഇന്ത്യയുടെ അംഗീകാരം ലഭിച്ചു.
ഗൗതം ബുദ്ധ നഗറിലെ ഒന്നും രണ്ടും തലത്തിലുള്ള ആരോഗ്യ ഘടന ഡിസിഎച്ച് നോയിഡ, സെക്ടർ- 30 നോയിഡ - സംസ്ഥാന ആരോഗ്യ വകുപ്പ് നിയന്ത്രിക്കുന്നു.
ഇഎസ്ഐ ഹോസ്പിറ്റൽ, സെക്ടർ- 24 നോയിഡ- കേന്ദ്ര ഗവൺമെന്റ് നിയന്ത്രിക്കുന്നു.
സിഎച്ച്സി ഭംഗേൽ- സംസ്ഥാന ആരോഗ്യ വകുപ്പാണ് നിയന്ത്രിക്കുന്നത്.
സിഎച്ച്സി ദാദ്രി- സംസ്ഥാന ആരോഗ്യ വകുപ്പാണ് നിയന്ത്രിക്കുന്നത്.
സിഎച്ച്സി ബദൽപൂർ- സംസ്ഥാന ആരോഗ്യ വകുപ്പാണ് നിയന്ത്രിക്കുന്നത്.
പിഎച്ച്‌സി ബിസ്‌റാഖ്- സംസ്ഥാന ആരോഗ്യ വകുപ്പാണ് നിയന്ത്രിക്കുന്നത്.
അർബൻ ഹെൽത്ത് പോസ്റ്റ്, ഹൊസിയാർപൂർ- NRHM ആണ് നിയന്ത്രിക്കുന്നത്.
സ്ഥാപനത്തിന്റെ വിവിധ വകുപ്പുകൾ മെഡിസിൻ വകുപ്പ് ശസ്ത്രക്രിയാ വിഭാഗം ഓർത്തോപീഡിക് വിഭാഗം ഗൈനക്കോളജി ആൻഡ് ഒബ്സ്റ്റട്രിക്സ് വിഭാഗം ഇഎൻടി വിഭാഗം ഒഫ്താൽമോളജി വിഭാഗം ശിശുരോഗ വിഭാഗം പാത്തോളജി വിഭാഗം മൈക്രോബയോളജി വിഭാഗം ബയോകെമിസ്ട്രി വിഭാഗം ഫിസിയോതെറാപ്പി വിഭാഗം അനസ്തേഷ്യ വകുപ്പ് ഡെർമറ്റോളജി വിഭാഗം സൈക്യാട്രി വിഭാഗം റെസ്പിറേറ്ററി മെഡിസിൻ വകുപ്പ് എമർജൻസി മെഡിസിൻ വിഭാഗം ഡെന്റൽ സർജറി വിഭാഗം കമ്മ്യൂണിറ്റി മെഡിസിൻ വകുപ്പ് അനാട്ടമി വിഭാഗം ഫിസിയോളജി വിഭാഗം അവലംബം
ഗവൺമെന്റ് എച്ച്. എസ്. എസ് വി. എച്ച്. എസ്. എസ്, അഞ്ചൽ ഈസ്റ്റ്
കൊല്ലം ജില്ലയിൽ പത്തനാപുരം താലൂക്കിലെ അഞ്ചലിലാണ് ഗവൺമെന്റ് എൽ.പി. സ്കൂൾ, അഞ്ചൽ സ്ഥിതിചെയ്യുന്നു.
അഞ്ചൽ ഗ്രാമപഞ്ചായത്തിലെ അദ്യത്തെ ഇംഗ്ലീഷ് മിഡിയം സ്കൂൾ ആയതിനാൽ അഞ്ചൽ ഇംഗ്ലീഷ് മീഡിയം സ്കുൾ എന്നും അറിയപ്പെടുന്നു.
ശ്രീമൂലം തിരുനാളിന്റെ അമ്മാവന്റെ കാലത്ത് കൊട്ടാരം സർവ്വാധികാരിയായിരുന്ന എച്ച്. ഹരിഹരയ്യർ , അഞ്ചലിലെ കുട്ടികൾക്ക് വിദ്യാഭ്യാസം നൽകുന്നതിന് കരപ്രമാണിമാരെ വിളിച്ചുകൂട്ടി ഒരു പള്ളിക്കൂടം അനുവദിപ്പിക്കുവാനുള്ള ശ്രമം നടത്തി.
ഇതിന്റെ ഫലമായി അഞ്ചൽ പുളിമുക്കിൽ ഒരു പഴയ പുല്ല് മേഞ്ഞ പള്ളിക്കൂടം സ്ഥാപിതമായി.
മലയാളം ക്ലാസുകൾ അന്ന് മൂന്നെണ്ണം മാത്രമേ ഉണ്ടായിരുന്നുള്ളൂ.
ആനപ്പുഴയ്ക്കൽ കോരുതുസാറും (ഒന്നാം സാറും) വടക്കടത്തു അപ്പു അയ്യരും ആയിരുന്നു അന്നത്തെ പ്രധാന അധ്യാപകർ.
ഈ സ്കൂൾ പിൽക്കാലത്ത് [ എന്ന്? ] ഗവൺമെന്റ് എൽ.പി. സ്കൂൾ ആയി ഉയർത്തപ്പെട്ടു.
പത്തനാപുരം താലൂക്കിനെ പ്രതിനിധീകരിച്ച് ശ്രീമൂലം അസംബ്ളിയിലേക്കു തെരഞ്ഞെടുക്കപ്പെട്ട ചട്ടനാഥ കരയാളരുടെയും കരപ്രമാണിമാരുടെയും ശ്രമഫലമാണ് ഇത് .
അദ്ദേഹം സ്വന്തം ചെലവിൽ ഒരു പുല്ലമേഞ്ഞ സ്കൂൾ കെട്ടിടത്തിന്റെ പണി പൂർത്തിയാക്കി.
ഗാർഹസ്ഥ്യം ഇംഗ്ലീഷ് വിലാസം https://ml.wikipedia.org/wiki/Grihastha
ഒരു വ്യക്തി പൂർണമായും കുടുംബബന്ധങ്ങളിൽ ഏർപ്പെടുന്ന പ്രക്രിയയാണ് ഗൃഹസ്ഥാശ്രമം അഥവാ ഗാർഹസ്ഥ്യം .
ഹിന്ദുധർമ്മമനുസരിച്ച് മനുഷ്യൻ അനുഷ്ഠിക്കേണ്ട രണ്ടാമത്തെ ജീവിതഘട്ടമാണ്‌ ഇത്.
ഇതിൽ കുടുംബം ദൈവീകമായ ഒരു ആശ്രമം തന്നെയാണ്.
ഈ ആശ്രമജീവിതം നയിക്കുന്ന വ്യക്തിയെ ഗൃഹസ്ഥൻ എന്ന് പറയുന്നു.
വിദ്യാർത്ഥി അഥവാ ബ്രഹ്മചാരി, വാനപ്രസ്ഥൻ, സന്യാസി എന്നിവർ ഗൃഹസ്ഥനെ ആശ്രയിച്ചാണ് ജീവിക്കുന്നത്.
ആശ്രമധർമ്മങ്ങളിൽ ഏറ്റവും പ്രധാനപ്പെട്ടതാണ് ഗൃഹസ്ഥാശ്രമം.
വിവാഹത്തോടെ ഗാർഹസ്ഥ്യം തുടങ്ങുന്നു.
സമൂഹത്തിന്റെയും രാഷ്ട്രത്തിന്റെയും നിലനിൽപ്പ്‌ ഗൃഹസ്ഥാശ്രമികളിലാണ്.
ഗൃഹസ്ഥാശ്രമത്തിലൂടെ ഉണ്ടാകുന്ന പുതിയ തലമുറ രാഷ്ട്രത്തിന്റെ അഭിവൃദ്ധിക്ക് അത്യാവശ്യമാണ്.
വിവാഹനിയമങ്ങൾ, ഭാര്യാഭർത്താക്കന്മാരുടെ ചുമതലകൾ, പുത്രധർമം, പിൻതുടർച്ചാവകാശം, പിതൃകർമാനുഷ്ഠാനങ്ങൾ എന്നിവയെപ്പറ്റി ധർമസൂത്രങ്ങൾ വിശദമായി പ്രതിപാദിക്കുന്നുണ്ട്.
ഗൃഹസ്ഥൻ പഞ്ജമഹായജ്ഞം അനുഷ്ഠിക്കണമെന്നും ധർമശാസ്ത്രഗ്രന്ഥങ്ങൾ അനുശാസിക്കുന്നു.
രാജ്യഭരണം, ഗൃഹഭരണം എന്നിവ പുത്രനെ ഏല്പിച്ചിട്ട് തനിച്ചോ ഭാര്യാസമേതനായിട്ടോ വാനപ്രസ്ഥം സ്വീകരിക്കുന്നു.
വിദ്യാഭ്യാസത്തിലൂടെയും ഇന്ദ്രിയനിഗ്രഹത്തിലൂടെയും പരിശുദ്ധനായ വ്യക്തി സമുദായത്തേയും പൊതുജനങ്ങളേയും ധർമ്മബുദ്ധ്യാ സേവ ചെയ്യാൻ ഗൃഹസ്ഥാശ്രമം സ്വീകരിക്കുന്നുവന്ന് രമണ മഹർഷി അഭിപ്രായപ്പെടുന്നു .
ഭാര്യാഭർത്തൃ ധർമ്മം:-
"പതിർഗുരു:പതിസ്തീർത്ഥമിതി സ്ത്രീണാം വിദുർബുധാ"
ഭർത്താവുതന്നെയാണ് ഗുരുവും പുണ്യതീർത്ഥവുമെന്ന് വിദ്വാന്മാർ വിധിച്ചിരിക്കുന്നു.
ഭാര്യാഭർത്തൃ സങ്കല്പം വ്യത്യസ്തതത്വങ്ങളല്ല.
രണ്ടും ഒരു തത്വം തന്നെയാണ്.
തത്വാർത്ഥമനുസരിച്ച് ഭർത്താവിനെക്കൂടാതെ ഭാര്യ നിലനിൽക്കുന്നില്ല.
തിരമാലകളും സ്വച്ഛമായ സമുദ്രവും പോലെ രണ്ടും ഒന്നുതന്നെ.
സമുദ്രജലത്തിന്റെ തന്നെ ചലനമാണ് തിരയായിത്തോന്നുന്നത്.
ഓളവും തിരയും കൊണ്ട് ജലത്തെ അറിയുന്നതുപോലെ കർമ്മചലനം (നാനാകർമ്മങ്ങൾ) കൊണ്ട് നിശ്ചലമായ ആത്മതത്ത്വം അറിയണം.
ഈ തത്ത്വം തന്നെയാണ് ഭാര്യാഭർത്തൃബന്ധത്തിലും ഉള്ളത്.
വെള്ളംകൂടാതെ തിരയില്ലാത്തതുപോലെ, ഭർത്താവിനെ കൂടാതെ ഭാര്യയില്ല.
പ്രകൃതിമുഴുവൻ ഈ പരസ്പര ബന്ധമാണ്.
ആത്മാവ് (ജീവൻ) ഭർത്താവും അത് വസ്തുക്കളോട് ബന്ധപ്പെടുമ്പോൾ ഭാര്യയും ആയിമാറുന്നു.
ഭർത്ത്രു സങ്കൽപ്പത്തിന് പുരുഷനെന്നും ഭാര്യാസങ്കൽപ്പത്തിന് പ്രകൃതിയെന്നും പറയാം.
പുരുഷൻ - പ്രകൃതി, ശിവൻ - ശക്തി, വിഷ്ണു - മായ എന്നീ സങ്കൽപ്പങ്ങളിലെല്ലാം ഒരേ തത്വം തന്നെയാണുള്ളത്.
പ്രകൃതിയിലുള്ള നാനാതത്വങ്ങളിൽ വ്യാപരിക്കുന്ന ജീവൻ (ആത്മതത്വം) ഏകമാണ്.
പ്രകൃതിയിലെ നാനാതത്വങ്ങളെ (ബ്രഹ്മം, ജ്ഞാനം ) 
ആത്മതത്വം കൂട്ടിയിണക്കുന്നതുകൊണ്ട് പ്രകൃതിയിൽ കാണുന്ന സർവ്വവും ബ്രഹ്മമെന്ന പൈതൃകത്തിൽ പെട്ടിരിക്കുന്നു.
അതിനാൽ പ്രപഞ്ചം മുഴുവൻ ഒരു കുടുംബം എന്ന സങ്കൽപ്പത്തിന് വിധേയമാണ്.
"വസുധൈവ കുടുംബകം" പ്രപഞ്ചം തന്നെയാണ് കുടുംബം.
നമ്മുടെ കുടുംബങ്ങളിലും ഈ ബന്ധം തന്നെയാണുള്ളത്.
വളർത്തേണ്ടതും നിലനിർത്തേണ്ടതും ഈ തത്വം തന്നെയാണ്.
ഭർത്താവായ ആത്മാവിന്റെ ധർമ്മമാണ് പ്രകൃതി (ഭാര്യ).
ഭർത്താവായ ആത്മാവിൽനിന്നും പ്രകൃതി (ഭാര്യ) ഉണ്ടാകുന്നു.
ഭാര്യയായ പ്രകൃതിയിലൂടെ ഭർത്താവിനെ അറിയുന്നു.
വേർതിരിക്കാൻ ആവാത്ത തത്വമാണ് ഭാര്യാഭർത്തൃ സങ്കൽപ്പത്തിനുള്ളതെന്ന് ഇതുകൊണ്ടറിയണം.
"പാണിഗ്രഹണമന്ത്രാർത്ഥവുമോർക്കണം 
പ്രാണാവസാനകാലത്തും പിരിയുമോ"
എന്ന് മൈഥിലി രാമനോട് ചോദിക്കുന്നതും ഇതേ തത്വത്തെയാണ് സൂചിപ്പിക്കുന്നത്.
ഭാര്യാഭർത്ത്രുബന്ധത്തിനടിസ്ഥാനം ഈ   തത്വമാണ്.
ഭാരതത്തിലെ കുടുംബസങ്കൽപ്പത്തിന്റെ മഹത്ത്വം ഇതുകൊണ്ട് ചിന്തിക്കപ്പെടണം.
ഇന്ദ്രിയവിഷയങ്ങളിലുള്ള അസംതൃപ്തിയും സാമ്പത്തിക പ്രശ്നങ്ങളും വികാരങ്ങളുമാണ് പല കുടുംബബന്ധങ്ങളെയും തകരാരിലാക്കുന്നതും തകർക്കുന്നതും.
എന്നാൽ ജ്യോതിഷത്തിലെ യോനിപ്പൊരുത്തം, വശ്യമഹേന്ദ്രാദി പൊരുത്തം എന്നിവ മേൽപ്പറഞ്ഞ പ്രശ്നങ്ങൾക്ക് പരിഹാരമാണ്.
ഈ പൊരുത്തങ്ങൾ ദമ്പതികൾക്ക് വൈകാരികമായ ചേർച്ച, തൃപ്തികരമായ ഇന്ദ്രിയസുഖം, പരസ്പര ആകർഷണം, സാമ്പത്തിക ഉയർച്ച, മനപ്പൊരുത്തം എന്നിവ ദാമ്പത്യ സംതൃപ്തി ഉറപ്പ് വരുത്തുന്നു.
സന്തോഷകരമായ ദാമ്പത്യത്തിൽ പ്രശ്നങ്ങളും അത്രകണ്ട് കുറവായിരിക്കും.
ഭാരതത്തിൽ ഭാര്യാഭർത്തൃ മൈഥുനം അഥവാ സംഭോഗം യജ്ഞതുല്യം പുണ്യകരമാണ്.
അതിലൂടെ ഉണ്ടാകുന്ന കുട്ടികൾ കുടുംബത്തിനും, രാഷ്ട്രത്തിന് ഐശ്വര്യമാണ്.
ഭാര്യാഭർത്ത്രുബന്ധം അറിയുവാനും അനുഭവിക്കാനുമുള്ള തത്വത്തിൽ അധിഷ്ഠിതമാണ്.
അറിയിക്കുക എന്നുള്ളത് അതിന്റെ ധർമ്മമാണ്.
സ്ത്രീപുരുഷബന്ധവും കുടുംബതത്വവും അടിമത്തവും അധീശത്വവും തമ്മിലുള്ള മത്സരമല്ല.
മറിച്ചു് ഒരേ തത്വത്തിന്റെ ഭാവങ്ങൾ മാത്രം.
തത്വം അറിഞ്ഞുള്ള കുടുംബജീവിതം.
"ലോകം ഒരു കുടുംബം" എന്ന വിശ്വവിശാലമായ സങ്കൽപ്പം വരെ വളർന്നെത്തണമെന്നാണ് ഭാരതീയ ദർശനം.
ഭർത്ത്രുധർമ്മം:-
ഭാര്യ ഭർത്താവിനെ ഗുരുവായി കാണണമെങ്കിൽ ഭർത്താവ് ആദർശവാനായിരിക്കണം.
ഏകപക്ഷീയമായ മൃഗീയശാസനം അനുസരിക്കേണ്ടവളല്ല ഭാരതീയ സങ്കൽപ്പത്തിലെ ഭാര്യ.
ഭർത്താവ് ഭാര്യയോട് ധർമ്മാനുസരണം പ്രവർത്തിക്കണം.
"ന ഭാര്യാം താഡയേത് ക്വാപി മാത്രുവത്പരിപാലയേത്
ന ത്യജേത് ഘോരകഷ്ടേപി യദി സാധ്വീ പതിവൃതാ 
ധനേന വാസസാ പ്രേണോ ശ്രദ്ധയാ മൃദു ഭാഷണൈ 
സതതം തോഷയേദ്ദാരാൻ നാപ്രിയം ക്വചിദാചരേത്
സ്ഥിതേഷു സ്വീയ ദാരേഷു സ്ത്രീയമന്യാം ന സംസ്പ്രുശേത്
ദുഷ്ടേന ചേതസാ വിദ്വാൻ അന്യഥാ നാരകീഭവേത് 
വിരളേ ശയനം വാസം ത്യജേത് പ്രാജ്ഞ: പരസ്ത്രീയാ 
അയുക്ത ഭാഷണം ചൈവ സ്ത്രീയം ശൗര്യം ന ദർശയേത്" (മനുസ്മൃതി)
ഭാര്യയെ യാതോരിടത്തും ദു:ഖിപ്പിക്കരുത്.
അമ്മയെ സംരക്ഷിക്കുന്നതുപോലെ സംരക്ഷിക്കണം.
ഏതു കഷ്ടാവസ്ഥയിലും പതിവൃതയായ ഭാര്യയെ ഉപേക്ഷിക്കരുത്.
ധനം, വസ്ത്രം, സ്നേഹം, ശ്രദ്ധ, മൃദുഭാഷണം, പരിചരണം ഇവകൊണ്ട് സന്തോഷിപ്പിക്കണം.
അപ്രിയം ഒരിക്കലും ചെയ്യരുത്.
സഭാര്യന് ഒരിക്കലും പരസ്ത്രീ
സമ്പർക്കമരുത്.
അപ്രകാരം ചെയ്യുന്ന ദുഷ്ടഹൃദയൻ നരകം അനുഭവിക്കും.
അറിവുള്ളവൻ പരസ്ത്രീയോട് രഹസ്യവേഴ്ച പുലർത്തുകയില്ല.
ഭാര്യയുടെ നേർക്ക് യുക്തമല്ലാത്ത വാക്കുകൾ പ്രയോഗിച്ചു കലഹിക്കുന്നതും  വർജ്ജിക്കണം.
സ്വപത്നിയുടെ നേർക്ക്‌ ഒരിക്കലും ശൗര്യം പാടില്ല.
ഭാര്യക്ക് മാനസികവും ശാരീരികവുമായ സുഖാവസ്ഥപ്രദാനം ചെയ്യാൻ ഭർത്താവിന് സാധിക്കണം.
പരസ്പരധാരണയും ത്യാഗസമ്പത്തുമുള്ള ഒരു കുടുംബജീവിതം നന്മയുള്ള സമൂഹത്തെ സൃഷ്ടിക്കുന്നു.
ധർമ്മാനുസ്രുതമായ ജീവിതംകൊണ്ട് കുടുംബത്തെ ഒരു യജ്ഞശാലയാക്കി മാറ്റണം.
അമ്മ, അച്ഛൻ, ആചാര്യൻ ഇവരുടെ നിയന്ത്രണവും ശിക്ഷണവുമുള്ള ഒരു കുടുംബസങ്കൽപ്പമാണ് ഭാരതത്തിലുള്ളത്.
"യഥാമാത്രുമാൻ പിത്രുമാൻ ആചാര്യവാൻ ബ്രുയാത്
തഥാ ച്ഛൈലിനിരബ്രവീത്" (ബ്രുഹദാരണ്യകോപനിഷത്ത് )
എന്ന യാജ്ഞവൽക്യവചനം മേൽപ്പറഞ്ഞ ഗുരുക്കന്മാരുടെ ആവശ്യവും ശിക്ഷണമാഹാത്മ്യവും വ്യക്തമാക്കുന്നു.
ഭാരതീയ കുടുംബദർശനം വിശ്വദർശനമായി വളരുവാനുള്ളതാണ്.
ഗൃഹസ്ഥ ബ്രഹ്മചര്യം
ഹൈന്ദവ വിശ്വാസപ്രകാരം നിഷിദ്ധ ദിനങ്ങളിൽ ബ്രഹ്മചര്യവും, ശുഭ ദിനങ്ങളിൽ ദാമ്പത്യവേഴ്ചയും പരിപാലിക്കലാണ് ഗൃഹസ്ഥബ്രഹ്മചര്യം അഥവാ ഗൃഹസ്ഥ ദാമ്പത്യവേഴ്ച.
ഹിന്ദുമതത്തിലെ മഹർഷീശ്വരന്മാർ വിവാഹിതരായിരുന്നുവെങ്കിലും ഗൃഹസ്ഥ ബ്രഹ്മചര്യമനുഷ്ടിക്കുന്നവരായിരുന്നു.
ശ്രേഷ്ഠ സന്താനലബ്ധിക്ക്, രോഹിണി, ചോതി, ഉത്രാടം നക്ഷത്രവും, ആര്ത്തവത്തിന്റെ 14-15-16 പക്കവും ഒക്കുന്ന സ്ത്രീയുടെ അണ്ഡോത്‌പാദന സുദിനത്തിൽ ദമ്പതികൾ മൈഥുനം നടത്തണം.
ആര്ത്തവത്തിന്റെ 1-2-3-4-9-11-12-13 പക്കങ്ങളിൽ യാതൊരു കാരണവശാലും പുത്രോത്പാദനത്തിന് മൈഥുനം നടത്തരുത്.
പാതിര 12 മണി മുതൽ, പകലും പിന്നെ അന്ന് രാത്രി 12 മണിവരെയും വരുന്ന 24 മണിക്കൂർ ആണ് ഒരു ദിനാചരണം.
ഇതുമായി ബന്ധപെട്ടു ശാന്തിമുഹൂർത്തം എന്നൊരു രീതിയും ചില ഹൈന്ദവ വിഭാഗങ്ങളിൽ കാണാം.
നിശ്ചിത നക്ഷത്രത്തിലും വിഹിത തിഥിയിലും ബീജാവാപം ചെയ്താലാണ് ശ്രേഷ്ഠ സന്തതി പിറപ്പതും, സല്ഗതിപ്പെടുവതും.
ചോതി-ഉത്രാടം, രോഹിണി നക്ഷത്രങ്ങളും വിഹിതതിഥികളും ഒന്നിക്കുന്ന സുദിനത്തിലെ മൈഥുനം മൂലം ഗര്ഭിണിയായാൽ ശ്രേഷ്ഠ സന്തതിപിറക്കും.
സല്ഗതിയും ഉറപ്പായിരിക്കും.
ഇത്  വേദസത്തയുമാണ്.
ഇതോടൊപ്പം മൈഥുനത്തിന് നിഷിദ്ധങ്ങളായ തിഥികളിൽ ബ്രഹ്മചര്യവും, വിഹിത ദിനങ്ങളിൽ സന്തോഷകരമായ  മൈഥുനവും പരിപാലിച്ചുകൊള്ളണം.
ഇതിൽ സ്ത്രീക്ക് മാനസികമായ സന്തോഷം നിർബന്ധം.
ഇത്തരം ഗൃഹസ്ഥ ദാമ്പത്യവേഴ്ച  യജ്ഞത്തിന് തുല്യം പുണ്യകരവും ഐശ്വര്യദായകവുമാണ് എന്നാണ് വേദങ്ങൾ പറയുന്നത്.
പകൽ പൂർണമായും സ്ത്രീ-പുരുഷന്മാർ, വിശിഷ്യാ ദമ്പതികൾ, തമ്മിൽ സംഭോഗം ഒഴിവാക്കണം.
മക്കൾ പിറന്ന ശേഷം ഗൃഹസ്ഥ ദാമ്പത്യവേഴ്ച പരിപാലിച്ചാലും മക്കള്ക്ക് അതിശയ വിദ്യാവിജയം സിദ്ധിക്കും.
എന്നാൽ വിഹിതദിനങ്ങളിൽ സ്ഥിരമായി ദമ്പതികൾ മൈഥുനം ഒഴിവാക്കുന്നതും ഭാവിയിൽ ഐശ്വര്യഹാനി ഉണ്ടാക്കുമെന്നാണ് ആചാര്യമതം.
ഇത് കൂടി കാണുക ബ്രഹ്മചര്യം വാനപ്രസ്ഥം സന്യാസം അവലംബം ↑ രമണമഹർഷിയുടെ ജീവചരിത്രം
ഗാർഹി ഫാസിൽ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ഗാർഹി ഫാസിൽ .
ഗാർഹി ഫാസിൽ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ഗാർഹി ഫാസിൽ ൽ 102 വീടുകൾ ഉണ്ട്.
ആകെ ജനസംഖ്യ 556 ആണ്.
ഇതിൽ 291 പുരുഷന്മാരും 265 സ്ത്രീകളും ഉൾപ്പെടുന്നു.
ഗാർഹി ഫാസിൽ ലെ സാക്ഷരതാ നിരക്ക് 57.91 ശതമാനമാണ്.
ഗാർഹി ഫാസിൽ ലെ 6 വയസ്സിനു താഴെയുള്ള കുട്ടികളുടെ എണ്ണം 76 ആണ്.
ഇത് ഗാർഹി ഫാസിൽ ലെ ആകെ ജനസംഖ്യയുടെ 13.67 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 176 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 168 പുരുഷന്മാരും 8 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 99.43 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 43.75 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ഗാർഹി ഫാസിൽ ലെ 9  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 102 - - ജനസംഖ്യ 556 291 265 കുട്ടികൾ (0-6) 76 37 39 പട്ടികജാതി 9 6 3 പട്ടിക വർഗ്ഗം 0 0 0 സാക്ഷരത 57.91 % 57.76 % 42.24 % ആകെ ജോലിക്കാർ 176 168 8 ജീവിതവരുമാനമുള്ള ജോലിക്കാർ 175 167 8 താത്കാലിക തൊഴിലെടുക്കുന്നവർ 77 74 3 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
ഗാർഹിക താപനില പരിസര താപനില കാണിച്ചുതരുന്ന മെർക്കുറി-നാളി താപമാപി (Mercury -in-glass thermometer )
ഗൃഹങ്ങൾക്കുള്ളിൽ വസിക്കുന്നതിന് സുഖകരമായ താപനിലയായി കൂടുതൽ ആളുകൾ ഇഷ്ടപ്പെടുന്ന താപനിലയാണ് ഗാർഹിക താപനില അഥവാ ഗൃഹതാപനില (Room temperature).
ഇത് പരിസര താപനില (Ambient temperature) എന്നും അറിയപ്പെടുന്നു.
ഇതിനു പുറമേ, നല്ല വാതായന സൗകര്യവും ആർദ്രതയും മറ്റു ഘടകങ്ങളും സുഖാവസ്ഥയെ സ്വാധീനിക്കുന്നു.
ഒരു താപമാപിനി (Thermometer) ഉപയോഗിച്ച് അളക്കുന്ന അന്തരീക്ഷ വായൂവിന്റെ താപനിലയാണ് പരിസര താപനില (Ambient temperature).
ഇത് ഒരു പക്ഷേ ഗൃഹതാപനിലയിൽ നിന്നും വ്യത്യസ്തമായേക്കാം.
ഉദാഹരണമായി ശീതകാലത്തെ താപീകരിക്കാത്ത ഒരു മുറി.
സുഖകരമായ താപനിലകൾ
ഇംഗ്ളീഷ് ഭാഷയുടെ അമേരിക്കൻ പൈതൃക നിഘണ്ടു (The American Heritage Dictionary of the English Language) പ്രകാരം ഗൃഹതാപനില ഏകദേശം 20–22 °C (68–72 °F) , ആണെന്നു പറയുന്നു, എന്നാൽ ഓക്സ്ഫോർഡ‌് ഇംഗ്ളീഷ് നിഘണ്ടു ( Oxford English Dictionary) പ്രകാരം ഇത് ഏകദേശം 20 °C (68 °F) ".
ആണെന്നാണ്.
വസ്ത്രധാരണം, അന്തരീക്ഷ ആർദ്രതയിലെ ഏറ്റക്കുറച്ചിലുകൾ എന്നിവയനുസരിച്ച് വേനൽക്കാലത്തും തണുപ്പുകാലത്തും ഇത് വ്യത്യാസപ്പെടാം.
വേനലിലെ നിർദ്ദേശിക്കപ്പെട്ട പരിധി 23–25.5 °C (73–78 °F) ,ഉം തണുപ്പുകാലത്തേത് 20–23.5 °C (68–74 °F) , ഉം ആണ്.
പരിഗണനാർഹമായ മറ്റു ഘടകങ്ങൾ കണക്കിലെടുത്താൽ പരമാവധി താപനില 24 °C (75 °F) – നു താഴെയായിരിക്കണം.
എന്നാൽ കെട്ടിടജന്യരോഗം (sick building syndrome), ഒഴിവാക്കുന്നതിന് ഇത് 22 °C (72 °F) .
ൽ താഴെയായിരിക്കണം.
പക്ഷേ, ചില പഠനങ്ങൾ പറയുന്നത് സൗഖ്യതാപനിലകൾ പുരുഷനും സ്ത്രീക്കും കാര്യമായ തോതിൽ വ്യത്യാസപ്പെട്ടിരിക്കുന്നു എന്നാണ്.
സ്ത്രീകൾ പൊതുവേ ഉയർന്ന പരിസര താപനില ഇഷ്ടപ്പെടുന്നവരാണ്.
ശാസ്ത്രപരമായും വ്യവസായപരമായും ഉളള നിർവ്വചനങ്ങൾ
വ്യവസായമേഖലയിലും ശാസ്ത്രലോകത്തും വില്പനച്ചരക്കുകൾക്കിടയിലും വിവിധ വിധത്തിൽ ഗൃഹതാപനിലയെ നിർവ്വചിച്ചിരിക്കുന്നു.
ഉദാഹരണമായി, യുണൈറ്റഡ് സ്റ്റേറ്റ്സ് ഫാർമകോപ്പിയ- നാഷണൽ ഫോർമുലറി  (USP-NF) യുടെ നിർവ്വചനപ്രകാരം ഔഷധങ്ങളുടെ കയറ്റിറക്ക‌് സംഭരണ താപനില 20 to 25 °C (68 to 77 °F) ആണ്.
ഇതിൽ 15 to 30 °C (59 to 86 °F) വ്യതിയാനം അനുവദിക്കാവുന്നതാണ്.
എന്നാൽ ശരാശരി ഗതിക താപനില (mean kinetic temperature) 25 °C (77 °F) .
-ൽ അധികരിക്കാൻ പാടുളളതല്ല.
യൂറോപ്യൻ ഫാർമക്കോപ്പീയ ഇത് 15 to 25 °C (59 to 77 °F) ആയും ജാപ്പാനീസ് ഫാർമക്കോപ്പീയ  സാധാരണ താപനിലയെ 15 to 25 °C (59 to 77 °F) ആയും ഗൃഹതാപനിലയെ 1 to 30 °C (34 to 86 °F) .
ആയും നിർവ്വചിച്ചിരിക്കുന്നു.
മെറിയം വെബ്സ്റ്റർ  (Merriam-Webster) വൈദ്യശാസ്ത്രപരമായി ഇത് 15 to 25 °C (59 to 77 °F) ആണെന്നു പറയുന്നു.
കാരണം, ഈ താപനില മനുഷ്യസൗഹൃദവും പരീക്ഷണശാലകളിൽ പരീക്ഷണം നടത്തുന്ന താപനിലയുമാണ്.
ആരോഗ്യത്തിലുളള സ്വാധീനം
1987 ൽ ലോകാരോഗ്യ സംഘടന സുഖകരമായ അകത്തള താപനില 18–24 °C (64–75 °F) ആണെന്നു കണ്ടെത്തുകയുണ്ടായി.
വസ്ത്രധാരണവും ആർദ്രതയും മറ്റു ഘടകങ്ങളും കണക്കിലെടുത്താലും ഈ താപനിലയിൽ യാതൊരു വിധ ആരോഗ്യ പ്രശ്നങ്ങളും ഉണ്ടാകില്ല.
എന്നാലും ശിശുക്കൾക്കും വയോജനങ്ങൾക്കും മറ്റ് ആരോഗ്യ പ്രശ്നങ്ങളുളളവർക്കും  കുറഞ്ഞത് 20 °C (68 °F) ആണ് ശുപാർശ ചെയ്തിരിക്കുന്നത്.
16 °C (61 °F) -ൽ താണതും 65% ൽ കൂടുതൽ ആർദ്രതയുളളതുമായ താപനില അലർജിപോലുളള ശ്വാസസംബന്ധിയായ പ്രശ്നങ്ങൾക്കിടയാക്കിയേക്കാം.
ലോകാരോഗ്യ സംഘടനയുടെ 2018 ലെ മാർഗ്ഗനിർദ്ദേശങ്ങൾ പ്രകാരം കുറഞ്ഞത് 18 °C (64 °F) ആണ് "ശൈത്യകാലത്ത് പൊതുജനാരോഗ്യത്തുന് സുരക്ഷിതവും സമീകൃതവുമായ അകത്തള താപനില" എന്ന് കണിശമായി നിർദ്ദേശിക്കുന്നു.
എന്നാൽ കുട്ടികൾക്കും മുതിർന്നവർക്കും, ഹൃദയസംബന്ധമായതോ ഗുരുതരമായതോ ആയ രോഗമുളളവർക്കും അല്പം കൂടി മുകളിലുളള മിനിമം താപനില ആവശ്യമായേക്കാം.
അമിത അകത്തളതാപനിലമൂലമുണ്ടായേക്കാവുന്ന അപകടാവസ്ഥയിൻമേൽ സോപാധികമായ ശുപാർശകളാണ് നല്കിയിരിക്കുന്നത്.
കുറഞ്ഞ അപകടകാരിയായ താപനിലാപരിധി പ്രദേശാനുസരണം ഏകദേശം 21–30 °C (70–86 °F) മുതൽക്കാണ്.
പരമാവധി സ്വീകാര്യമായ താപനില 25–32 °C (77–90 °F) ആണ്.
അവലംബം ↑ ↑ Oxford English Dictionary, Third Edition, November 2010), sub-entry at room .
1 2 ↑ ↑ ↑ ↑ ↑ ↑ ↑ ↑ ↑ ↑
ഗാർഹിക പീഡനം
ഗാർഹിക പീഡനം വിവാഹമോ സഹവാസമോ മൂ‍ലമുള്ള കുടുംബവ്യവസ്ഥയ്ക്കുള്ളിലോ സംഘജീവിതത്തിലോ ഒരു വ്യക്തി മറ്റൊരു വ്യക്തിക്കെതിരെ ശാരീരികമായ അക്രമവും മറ്റ് തരത്തിലുള്ള അതിക്രമങ്ങളും ഉൾക്കൊള്ളുന്ന ആവർത്തിച്ചു കാണിക്കുന്ന പെരുമാറ്റ രീതിയാണ്.
വൈവാഹിക  പങ്കാളിയിൽ നിന്നോ ( spouse ) അടുത്ത ബന്ധത്തിലുള്ള പങ്കാളിയിൽ നിന്നോ എതിർലിംഗ പങ്കാളികൾ ഉള്ള ബന്ധത്തിലോ സമാന ലിംഗ പങ്കാളികൾ ഉള്ള ബന്ധത്തിലോ മുൻപങ്കാളിയിൽ നിന്നോ അതിക്രമം ഉണ്ടാകുമ്പോൾ അതിനെ ഉറ്റപങ്കാളിയിൽ നിന്നുള്ള അതിക്രമം എന്നു വിളിക്കുന്നു.
കുട്ടികൾക്കും വൃദ്ധർക്കും എതിരെയുള്ള അക്രമങ്ങളും ഗാർഹിക അതിക്രമത്തിൽ ഉൾപ്പെടുന്നു.
ഇതിന് ശാരീരികം , വാചികം , വൈകാരികം , സാമ്പത്തികം , മതപരം , പ്രത്യുല്പാദനപരം , ലൈംഗികം എന്നിങ്ങനെ വിവിധരൂപങ്ങൾ ഉണ്ട്.
ഇവ സൂക്ഷ്മമോ വ്യക്തമായ ബലപ്രയോഗം ഉൾപ്പെടുന്നതോ ആകാം.
വൈവാഹിക ബലാത്സംഗം മുതൽ അടിക്കുക, ശ്വാസം മുട്ടിക്കുക, സ്ത്രീകളുടെ ചേലാകർമം , മരണത്തിനോ അംഗവൈകൃതത്തിനോ കാരണമാകുന്ന ആസിഡ് ആക്രമണങ്ങൾ വരെയുള്ള അക്രമാത്മകമായ ബലപ്രയോഗങ്ങൾ എന്നിവയെല്ലാം ഗാർഹിക പീഡനങ്ങളിൽ ഉൾപ്പെടുന്നു.
ഗാർഹിക കൊലപാതകങ്ങളിൽ കല്ലെറിഞ്ഞു കൊല്ലൽ , നവവധുവിനെ തീവെച്ച് കൊല്ലൽ , ദുരഭിമാനക്കൊല , സ്ത്രീധനക്കൊലപാതകങ്ങൾ എന്നിവ ഉൾപ്പെടുന്നു.
ആഗോള തലത്തിൽ ഗാർഹിക പീഡനത്തിന്റെ ഇരകൾ സിംഹഭാഗവും സ്ത്രീകളാണ്; പ്രത്യേകിച്ച് യാഥാസ്ഥിക പുരുഷാധിപത്യ സമൂഹങ്ങളിൽ.
കൂടാതെ സ്ത്രീകൾ കൂടുതൽ രൂക്ഷമായ അതിക്രമങ്ങൾ സഹിക്കേണ്ടിയും വരുന്നു.